Becky G

Πρώτα Χρόνια

Γεννήθηκε στις 2 Μαρτίου 1997 στο Ίνγκλεγουντ της Καλιφόρνια αλλά πέρασε τα παιδικά της χρόνια στο Moreno Valley, το οποίο βρίσκεται και αυτό στην Καλιφόρνια. Οι γονείς της, ονομάζονται Φρανκ και Αλεχάντρα Γκόμεζ, ενώ έχει και 3 αδέρφια. Τον Φράνκι, τον Άλεξ και τη Στέφανι. Η οικογένεια της, ήταν πολύ φτωχή γι' αυτό η Becky αποφάσισε να δουλέψει από μικρή για να τους βοηθήσει οικονομικά. Έκανε αρκετές δουλειές ώσπου αποφάσισε να ασχοληθεί με το τραγούδι, κάνοντας αρχικά cover γνωστών τραγουδιών στο YouTube. Η φωνή της και το ταλέντο της, την έκαναν να γίνει σύντομα γνωστή επαγγελματίας τραγουδίστρια.

2011-13: Youtube & Play It Again

Ξεκίνησε την καριέρα της στο τραγούδι, σε ηλικία μόλις 14 ετών, κάνοντας βίντεο στο Youtube, όπου ερμήνευε γνωστά τραγούδια άλλων καλλιτεχνών. Μερικά εξ αυτών είναι "Take Care", "Boyfriend", "Novacane" κ.α. Μάλιστα, το cover που έκανε για το τραγούδι των Κanye West & Jay-Z με τίτλο "Otis" κέρδισε το ενδιαφέρον του γνωστού Αμερικανού στιχουργού Dr. Luke όπου λίγο αργότερα, συναντήθηκε με την Becky και εκείνη υπέγραψε συμβόλαιο με την Sony Music Enterainment της δισκογραφικής εταιρίας Kemosabe Records.
Το 2012, η Becky συνέχισε να κάνει covers. Κάποια απο τα γνωστά τραγούδια που ερμήνευσε είναι το "Die Young" της Κέσα, το "Wish U Were Here" του Cody Smpson και το "Oath" της Cher Lloyd.
Στις 6 Μαρτίου 2013, κυκλοφόρησε το πρώτο της single με τίτλο "Play It Again" μαζί με βίντεοκλιπ. Το "Play It Again" εντάχθηκε στο EP της με τον ομώνυμο τίτλο, το οποίο κυκλοφόρησε 16 Ιουλίου του ίδιου έτους.
Το δεύτερο single της, σε συνεργασία με τον διεθνούς φήμης ράπερ Pitbull είχε τον τίτλο "Can't Get Enough" και χαρακτηρίστηκε το no 1 airplay track.

2014-2015: Διεθνής καριέρα και πρώτο άλμπουμ

Στις 26 Απριλίου 2014, κυκλοφόρησε το ένα single, με τίτλο "Shower". Σύντομα το συγκεκριμένο single γνώρισε μεγάλη επιτυχία σε πολλές χώρες του κόσμου, ενώ στην Αμερική, κατέκτησε την 16η θέση στα Billboard Hot 100. Το επόμενο single, είχε τον τίτλο "Can't Stop Dancin" και κυκλοφόρησε στις 4 Νοεμβρίου του ίδιου έτους. Κατάφερε μάλιστα να κατακτήσει την 88η θέση Billboard Hot 100.
Στις 2 Απριλίου 2015, κυκλοφόρησε το single  με τίτλο "Lovin' So Hard", του οποίου την παραγωγή ανέλαβε ο Dr. Luke. Η Becky παρουσίασε για πρώτη φορά το συγκεκριμένο τραγούδι, στα Radio Disney Awards της χρονιάς.
Στις 10 Μαΐου 2015 ξεκίνησε περιοδεία μαζί με τον J Balvin σε πολλές χώρες της Νότιας Αμερικής ενώ στις 20 Μαΐου, το Billboard Magazine επιβεβαίωσε ότι έχει οριστεί να ερμηνεύσει η Becky προς τιμήν της αείμνηστης τραγουδίστριας Jenni Rivera (η οποία σκοτώθηκε σε αεροπορικό δυστύχημα το 2012) σε μια συναυλία-αφιέρωμα, με τίτλο "Jenni Vive" που πραγματοποιήθηκε στο Marina Green Park στο Λονγκ Μπιτς της Καλιφόρνια, στις 2 Ιουλίου 2015, όταν η Rivera θα έκλεινε τα 46 της χρόνια.
Στις 26 Ιουνίου 2015, η Becky G κυκλοφόρησε άλλο ένα τραγούδι με τίτλο "We Are Mexico" αναφερόμενο μεταξύ άλλων και στη Μεξικανική καταγωγή της.
Το 2015 ανακοινώθηκε ανεπίσημα πως το πρώτο της άλμπουμ θα ονομάζεται My Bae και θα κυκλοφορήσει στα τέλη του 2015.

2017-Σήμερα

Το 2017 ήταν η χρονιά που μπήκε και σαν ηθοποιός στην μεγάλη οθόνη με πρωταγωνιστικό ρόλο στην ταινία Power Rangers ως Τρίνι (Κίτρινη Ranger) αλλά και το 2018 στην ταινία A-X-L ως Σάρα.

Προσωπική ζωή

Από τον Φεβρουάριο μέχρι τον Αύγουστο του 2015, ήταν ζευγάρι με τον τραγουδιστή Όστιν Μαχόουν.
Από τα μέσα του 2016 μέχρι σήμερα, έχει σχέση με τον ποδοσφαιριστή Σεμπάστιαν Λετζέτ.